ଭୁବନେଶ୍ୱର (ସରସ ସମ୍ୱାଦ ସେବା): ଟୋକିଓ ଅଲିମ୍ପିକରେ କାଲି ଟ୍ରାକକୁ ଓହ୍ଲାଇବେ ଓଡ଼ିଶାର ଦୌଡ଼ରାଣୀ ଦୂତୀ ଚାନ୍ଦ । ୧୦୦ ମିଟର ହିଟ୍ସରେ ଟକ୍କର ଦେବେ ଦୂତୀ । ଭାରତୀୟ ସମୟ ସକାଳ ପ୍ରାୟ ୮.୧୦ ମିନିଟରେ ଦୂତୀଙ୍କ ପ୍ରତିଯୋଗିତା ଅଛି । ଭାରତ ପଦକ ମରୁଡ଼ିରେ ସନ୍ତୁଳି ହେଉଥିବା ବେଳେ ଦୂତୀଙ୍କ ପ୍ରଦର୍ଶନ ଉପରେ ସମସ୍ତଙ୍କ ଆଖି ରହିଛି । ଦୂତୀ ମଧ୍ୟ ଯଥେଷ୍ଟ ଅଭ୍ୟାସ କରି ନିଜକୁ ପୂରା ପ୍ରସ୍ତୁତ ରଖିଛନ୍ତି । ଏପଟେ ଦୂତୀଙ୍କ ସଫଳତା ପାଇଁ ତାଙ୍କ ଗାଁ ଯାଜପୁରରୁ ଆରମ୍ଭ କରି ଭୁବନେଶ୍ୱର ପର୍ଯ୍ୟନ୍ତ ସବୁଠି ଉତ୍କଣ୍ଠା ଦେଖିବାକୁ ମିଳିଛି । ସମସ୍ତଙ୍କ ଆଶା ଦୂତୀ ଏଥର ପଦକ ଜିତି ଦେଶକୁ ଗର୍ବିତ କରିବେ ।
